
REFERAT DE APROBARE A PROIECTULUI DE HOTĂRÂRE

[bookmark: _Hlk151712385]  privind aprobarea prelungirii duratei de implementare a proiectului „ Imbunătățirea eficienței energetice a sectorului rezidențial prin reabilitarea termică a blocului de locuințe, str. Intrarea Doinei  nr.19-21-23-25-31ˮ - Cod SMIS 2014+:121436, până cel târziu la data de 31.12.2024, a cheltuielilor estimate aferente proiectului, în vederea finalizării activităților și asigurării funcționalității acestuia, în scopul asigurării finalizării integrale a proiectului din fonduri proprii

1. Descrierea situației actuale

În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A - Clădiri Rezidențiale, UAT Municipiul Timișoara a depus spre finanțare proiectul „Imbunătățirea eficienței energetice a sectorului rezidențial prin reabilitarea termică a blocului de locuințe, str. Intrarea Doinei  nr.19-21-23-25-31ˮ - Cod SMIS 2014+:121436.
În data de 19.03.2019, a fost semnat Contractul de finanțare nr. 4078 aferent proiectului „Imbunătățirea eficienței energetice a sectorului rezidențial prin reabilitarea termică a blocului de locuințe, str. Intrarea Doinei  nr.19-21-23-25-31ˮ - Cod SMIS 2014+:121436, între Municipiul Timișoara, în calitate de Beneficiar, Ministerul Dezvoltării Regionale și Administrației Publice, în calitate de Autoritate de Management şi Agenția pentru Dezvoltare Regională Vest, în calitate de Organism Intermediar.

Având în vedere că :
· Stadiul actual de derulare a proiectului „Imbunătățirea eficienței energetice a sectorului rezidențial prin reabilitarea termică a blocului de locuințe, str. Intrarea Doinei  nr.19-21-23-25-31ˮ - Cod SMIS 2014+:121436, a fost încadrat  potrivit Metodologiilor AMPOR de analiză a proiectelor aflate în implementare în cadrul POR 2014-2020, în Lista proiectelor nefinalizate;
· Prin prevederile Instrucțiunii nr. 207/31.10.2023 a Autorității de Management Programul Operațional Regional 2014-2020 au fost stabilite acțiunile AM/OI de pregătire în vederea închiderii Programului Operațional Regional 2014-2020 pentru proiectele care au fost declarate de către beneficiari nefinalizate sau etapizate și incluse corespunzător în Lista proiectelor nefinalizate respectiv Lista proiectelor etapizate.

2. Schimbări preconizate și rezultate așteptate
Obiectivul general al proiectului îl reprezintă creșterea eficientei energetice a două corpuri de clădiri din Municipiul Timisoara, prin realizarea unor lucrări de intervenție care determina diminuarea consumurilor energetice pentru încălzirea apartamentelor, în condițiile asigurării și
menținerii climatului termic interior, prin limitarea pierderilor de căldura către mediul exterior precum si ameliorarea aspectului urbanistic al localității.
Investițiile în eficienta energetica a blocurilor de locuinţe vor contribui implicit la reducerea emisiilor de CO2 si la reducerea sărăciei energetice în România prin reducerea costurilor cu încălzirea populatiei, contribuind la îmbunătățirea puterii de cumpărare a tuturor categoriilor, inclusiv a categoriilor sociale defavorizate.
Obiectivele specifice ale proiectului
1. 1. Îmbunatatirea conditiilor de confort termic interior pentru 170 apartamente care fac parte din cladirea rezidentiala supusa  reabilitării.
2. Cresterea eficientei energetice în cladirile care fac obiectul proiectului prin scăderea consumului anual specific de energie cu 189,71 kWh/mp/an
3. Cresterea nivelului de protectie a mediului înconjurator prin scaderea emisiilor de gaze cu efect de sera cu 556,94  echivalent tone CO2.

1. Concluzii

Urmare a celor prezentate mai sus, pentru finalizarea acestui proiect considerăm necesară aprobarea Proiectului de hotărâre privind aprobarea prelungirii duratei de implementare a proiectului Imbunătățirea eficienței energetice a sectorului rezidențial prin reabilitarea termică a blocului de locuințe, str. Intrarea Doinei  nr.19-21-23-25-31ˮ - Cod SMIS 2014+:121436, până cel târziu la data de 31.12.2024, a cheltuielilor estimate aferente proiectului , în vederea finalizării activităților și asigurării funcționalității acestuia, în scopul asigurării finalizării integrale a proiectului din fonduri proprii, îndeplinește  condițiile pentru a fi supus dezbaterii și aprobării plenului Consiliului Local.

